(44 ) 



soubz umbre de bonne foy il pourra appourter doubles despechies à 

 loutz fins. 



» Mais, pour tous eflfectz, est plus que nécessaire, avant que ledit 

 ambassadeur arrive en Espagne, que l'Empereur se monstre toujours 

 enclin à l'entretenement de l'amytié de France et monstre, le plus secrète- 

 ment que luy sera possible, de la vouloir acroistre par noveaulx Iraictiés 

 ou aultrement, afin de soy ayder de luy et de tenir ledit Roy d'Aragon 

 en plus grande crainte et, soubz coleur de l'entretenement de ceste amy- 

 tié de France et pour luy monstrer que l'Empereur se confie plus en luy 

 que enl'aultre, se pourroit déchirer audit Roy de France cornant le Roy 

 d'Aragon n'a observé le traictié faict à Bloys tochant le goveincmant des 

 Royaulmes de Castillie et que, par ainsy, l'Empereur n'est plus tenu de 

 l'observer, et, pour ce que ledit Roy de France, par ses lettres patentes et 

 son séellé, a promis ayder celluy qui observeroit contre l'aultre qui ne 

 observeroit ledit traictié, qu'il seroit tenu ledit Roy de France ayder 

 l'Empereur contre ledit Roy d'Aragon pour le deschasser dudit governe- 

 mant et, par ce moyen, se pourroit assés cogneistre et entendre de quel 

 couragie est ledit Roy de France en cestuy affère ; et si l'hon trovoit ledit 

 Roy de France à ce enclin, se pourroit, pour introduction de la matière, 

 obtenir de luy un saulf conduict gênerai pour quelcunque des grandz 

 d'Espagne ou de quelque estât qu'il soient qui voulsissent sortir de Cas- 

 tillie et venir au service de l'Empereur et du prince, qu'ilz puissent libre- 

 ment passer par toutes les seigneuries dudit Roy de France, et, avèque 

 ce saulf conduit, avant que ledit ambassadeur arrive en la court dudit 

 lloy d'Aragon, se pourroit tenir moyen que le Grand Caj)itaine, lui 

 envoyant les lettres celon l'intelligence quej'ay prinse avèque luy, incon- 

 tinent sortiroit d'Espagne et entreroit en France, non monstrant de venir 

 à l'Empereur, mais faingnant de recourir au Roy de France, qui ha 

 ancores rière luy sa femme et ses fillies, et néantmeyns ledit Grand 

 Capitaine, après qu'il seroit en France, pourroit, à la requeste de l'Em- 

 pereur, venir au service du prince, et monstreroit l'Empereur l'avoir 

 appelle afin qu'il ne print aultre party et pour s'en servir à la guerre de 

 Gheldres, et après ledit Grand Capitaine, sortiroient de Castillie beau- 

 cop d'aullrcs grandz maistres et bons personagies qui viendroient très 

 volontiers servir leur prince; et, avèque ce préambule de monstrer d'en- 

 tretenir l'amityé de France et que le Grand Capitaine soit au service du 

 [)rince ou de l'Empereur, le Roy d'Aragon condescendra à toutes bonnes 

 condicions et fera tout ce que l'Empereur vouldra, et luy pourra baillier 



